 ויסדר: סדר הקער' של האר''י מועתק מס' עץ החיים וז''ל סדר הקער' של השמורות יהיו כסדר הזה והוא שתקח ג' מצות שמורות ותניח הכהן למעלה ואחריו לוי ולמטה ממנו הישראל שהם כנגד ג' מוחין דאבא עילאה ואחר כך תקח מרור וכרפס וחרוסת וב' מיני תבשיל זרוע של טלה צלויה וביצה מבושלת ותניח אלו הה' דברים למעלה על הג' מצות דהיינו זרוע שהי' חסד בימין שלך וביצה שהיא גבורה בשמאל שלך מרור שהוא רומז לת''ת באמצע בין הזרוע והביצה כי ת''ת מכריע בין חסד לגבורה ואח''כ החרוסת בקו ימין תחת הזרוע מפני שהי' רומזת לנצח ואח''כ הכרפס שהיא רומזת להוד תניח תחת הביצה בקו השמאל שלך ואח''כ תקח חזרת ותניח למטה מן המרור בקו האמצעי שהוא כנגד היסוד והוא כדי לעשות אח''כ כריכה עם חזרת. והקערה בעצמה שכוללת כולם היא המלכות הרי י''ס דחכמה ואל ישנה הסדר הזה ואשרי לו מי שמכוין להנז''ל עכ''ל: 